કોલકતા, તા. ૧૧ :. પશ્ચિમ બંગાળમાં તૃણમૂલ અને ભાજપ વચ્ચે જોરદાર જંગ ચાલી રહ્યો છે. આજે ભાજપના અધ્યક્ષ અમિત શાહ અહીં જનસભાને સંબોધન કરવાના છે, પરંતુ કોલકતામાં સભા સ્થળ નજીક તૃણમૂલનો રાજકીય વિરોધ જોવા મળી રહ્યો છે. રેલી પૂર્વે બન્ને પક્ષો વચ્ચે પોસ્ટર યુદ્ધ ખેલાયુ છે. અમિત શાહની સભા થવાની છે એ વિસ્તાર અને ત્યાંની આસપાસની શેરી-ગલીઓ માર્ગો પર તૃણમૂલના ઝંડા લગાવવામાં આવ્યા છે. એક તરફ અમિત શાહના સ્વાગતના પોસ્ટરો છે તો બીજી તરફ તૃણમૂલના પોસ્ટર છે જેમા લખાયુ છે કે બંગાળ વિરોધી ભાજપ પાછા જાવ. ભાજપની રેલી માટે મંચ તૈયાર કરવામાં આવી રહ્યો છે ત્યાં પણ તૃણમૂલના ઝંડા જોવા મળી રહ્યા છે તેથી ભ્રમીત થવાય છે કે રેલી ભાજપની છે કે તૃણમૂલની ?